हालांकि सुप्रीम कोर्ट के फैसले के बाद प्रधानमंत्री इमरान खान ने कट्टरपंथियों को सरकार से टकराव मोल नहीं लेने और तोड़फोड़ की हरकतें नहीं करने को कहा. पाकिस्तानी सेना ने भी शुक्रवार को सैंकड़ों कट्टरपंथियों को चेतावनी दी कि वे उसके "धैर्य" का इम्तिहान न लें और बल प्रयोग से बचने के लिए शांति पूर्वक अपने प्रदर्शनों को समाप्त कर दें. आखिरकार सरकार के साथ हुए समझौते के बाद मामला शनिवार को शांत जरूर हुआ है लेकिन आसिया बीबी की जान पर मंडराता खतरा टला नहीं है.